Munakatos maldykla

Munakatos maldykla () – šintoizmo maldykla, esanti Fukuokos prefektūros Munakatos miesto savivaldybėje. Ją sudaro trijų geografiškai atskirtų maldyklų kompleksas.

2017 m. Munakatos maldyklos kartu su Okinošimos sala ir kitais Munakatos šintoistiniais objektais įtraukta į UNESCO pasaulio paveldo sąrašą.Sacred Island of Okinoshima and Associated Sites in the Munakata Region

 Aprašymas 
Munakata minima seniausiuose japonų šaltiniuose – Kodžikyje ir Nihon Šiokyje. Pasak legendos, deivė Amaterasu ir dievas Susanoo susipyko, ir Amaterasu sulaužė Susanoo šventąjį kardą. Iš jo gabalėlių gimė trys deivės. Amaterasu pasiuntė jas į Cukušio žemę (dab. šiaurės vakaų Kiūšiū), kad jos padėtų anūui Ninigiui valdyti Japonijos salas. Joms garbinti Genkajaus jūroje išdygo trys maldyklos, kurios ir sudaro Munakatos maldyklą.

Visos trys maldyklos yra trijose salose ir išsidėsčiusios tiesia linija. Kiūšiū pakrantėje yra Hecu (), kurioje garbinama Ičikišimahimė. Toliau į vakarus, Ošimos saloje yra Nakacu (), kur garbinama Tagicuhimė. Labiausiai į jūrą nutolusi, Okinošimos saloje yra Okicu (), kur garbinama Takiribimė. Šios deivės kartu žinomos kaip Trys Munakatos deivės () Pasak legendų aprašytų Čikudzeno fudokyje, Okicu maldykloje yra saugomas mėlynas brangakmenis, Nakacu – purpurinis brangakmenis, o Hecu – šventasis Jatagara veidrodis. Nakacu nuo Hetsu yra nutolusi per 11 km, o Okicuu – per 49 km.„Munakata-taisha Nakatsu-gu Shrine“. Japan National Tourist Organization. Retrieved 2008-06-02.

Maldykla buvo labai svarbi ankstyvajame šintoizme ir Jamato valstybėje. Čia atvykdavo melstis imperatoriai. Maldyklos atšakos buvo statomos rūmuose. Ši teritorija buvo paskelbta šventa ir atiduota šintoizmo šventikams. Į Okinošimos salą su Okicu maldykla iki dabar draudžiama įžengti neatlikus specialios apvalymo ceremonijos.„Muna Kata Tai Sha“. Archived from the original on 2006-01-25. 1901 m. maldyklų kompleksui suteiktas imperatoriškosios maldyklos statusas.

Maldykloje yra daug svarbių kultūrinių vertybių, tarp kurių XVI a. statiniai Hecu ir Nakacu, XIII a. komainu akmeninės skulptūros, XI–XIX a. maldyklos metraščiai, XI a. budistinės sūtros ir kt.

 Pasaulio paveldas 
Į pasaulio paveldo sąrašą įrašyti aštuoni susiję objektai.Sacred Island of Okinoshima and Associated Sites in the Munakata Region
 UNESCO kodas Pavadinimas Koordinatės 1535–001 Okinošima  1535–002 Kojadžima  1535–003 Mikadobašira  1535–004 Tenguiva  1535–005 Okicumija  1535–006 Nakacumija  1535–007 Hecumija  1535–008 Šimbaru Nujama 

 Susiję pasaulio paveldo objektai 
 : Icukušimos šintoistinė maldykla (1996)
 : Nikko šventvietės ir šventyklos (1999)

 Šaltiniai 

Kategorija:Šintoizmo maldyklos